CELEX: C2007/056/18
Language: fi
Date: 2007-03-10 00:00:00
Title: Asia C-104/06: Yhteisöjen tuomioistuimen tuomio (kahdeksas jaosto) 18.1.2007 — Euroopan yhteisöjen komissio v. Ruotsin kuningaskunta (Jäsenyysvelvoitteiden noudattamatta jättäminen — Verolainsäädäntö — Yksityisasunnon luovutuksesta syntyvien luovutusvoittojen verotuksen lykkääminen — EY 18, EY 39 ja EY 43 artikla — Euroopan talousalueesta tehdyn sopimuksen 28 ja 31 artikla)

10.3.2007   
            
            
               FI
            
            
               Euroopan unionin virallinen lehti
            
            
               C 56/11
            
         Yhteisöjen tuomioistuimen tuomio (kahdeksas jaosto) 18.1.2007 — Euroopan yhteisöjen komissio v. Ruotsin kuningaskunta
   (Asia C-104/06) (1)
   
   (Jäsenyysvelvoitteiden noudattamatta jättäminen - Verolainsäädäntö - Yksityisasunnon luovutuksesta syntyvien luovutusvoittojen verotuksen lykkääminen - EY 18, EY 39 ja EY 43 artikla - Euroopan talousalueesta tehdyn sopimuksen 28 ja 31 artikla)
   (2007/C 56/18)
   Oikeudenkäyntikieli: ruotsi
   Asianosaiset
   
      Kantaja: Euroopan yhteisöjen komissio (asiamiehet: L. Ström van Lier ja R. Lyal)
   
      Vastaaja: Ruotsin kuningaskunta (asiamies: A. Kruse)
   Oikeudenkäynnin kohde
   Jäsenyysvelvoitteiden noudattamatta jättäminen — EY 18, EY 39, EY 43 artiklan ja EY 56 artiklan 1 kohdan sekä ETA 28, ETA 31 ja ETA 40 artiklan rikkominen — Kansallinen lainsäädäntö, jonka mukaan verovelvollisen asunnoksi tarkoitetun kiinteän omaisuuden myynnistä syntyvien luovutusvoittojen verotuksen lykkäykset tilanteessa, jossa verovelvollinen hankkii uutta kiinteää omaisuutta samaan tarkoitukseen, hyväksytään ainoastaan siinä tapauksessa, että sekä myytävä että hankittava asunto sijaitsevat maan alueella.
   Tuomiolauselma
   
               1)
            
            
               Ruotsin kuningaskunta ei ole noudattanut EY 18, EY 39 ja EY 43 artiklan ja Euroopan talousalueesta tehdyn sopimuksen 28 ja 31 artiklan mukaisia velvoitteitaan, koska se on antanut ja pitänyt voimassa tuloverolain (1999:1229) (inkomstskattelagen (1999:1229)) 47 luvun säännösten kaltaisen verolainsäädännön, jossa asetetaan yksityisen asuinkiinteistön tai yksityisen asumisoikeuden luovutuksen yhteydessä syntyvien luovutusvoittojen verotuksen lykkäyksen edellytykseksi, että myös uusi asunto sijaitsee Ruotsin alueella.
            
         
               2)
            
            
               Ruotsin kuningaskunta velvoitetaan korvaamaan oikeudenkäyntikulut.
            
         
      (1)  EUVL C 96, 24.4.2006.